cyanic-selkie/wikianc huggingface dataset:
Majandussanktsioonid
Majandussanktsioonid on riigivõimu keeld või piirang müüa kaupu või teenuseid teisele riigile või vahendada talle teaduslik-tehnilist informatsiooni. Sama käib ka kaupade ja teenuste impordi kohta. Üks levinumaid riikidevahelise suhtlemise poliitilis-majanduslikke mõjutusvahendeid.
Embargo (hispaania k. keeld, takistus, obstruktsioon) märgib tugevaid majandussanktsioone. Täielik embargo on siis, kui riik oma deklaratsiooniga keelab kõikide kindlaks määratud riikide kaupadele, laevadele, lennukitele ja ka kodanikele sisenemise selle riigi sadamatesse ja lennuväljadele või lahkumise sealt. Samaaegselt võidakse kehtestada ka boikott antud riigi kaupadele.
Kitsamas mõttes kujutab embargo antud riigi piires asuva välisriigi laeva või muu vara kinnipidamist või arestimist. Reeglina tehakse seda juhul, kui eeldatakse sõja peatset puhkemist, et siis saaks vastase laevu või vara konfiskeerida. Rahu ajal praktiseeritakse sellist vormi teisele riigile surve avaldamiseks.
Läbi aegade on embargode kehtestamisega silma paistnud USA. 1807. aasta võeti seal president Thomas Jeffersoni initsiatiivil vastu Embargo Act, mis määras meetmed ja embargo kehtestamise korra. Seejärel on USA eri aegadel ja põhjustel kasutanud seda dokumenti majanduslikel ning strateegilistel eesmärkidel. 1933. aastal keelustas USA administratsioon kullakangide tarnimise teistele riikidele. Abessiinia sõja ajal (1935–36) kehtis embargo USA suhetes Itaaliaga. Alates 1960. aastast on ameeriklased üle poole sajandi viljelenud embargot Kuuba suhtes. USA survel ühines 1962. aastal Kuuba vastaste sanktsioonidega ka Ameerika Riikide Organisatsioon (OAS), kuid mitte kõik selle organisatsiooni liikmesriigid ei ole täitnud seda otsust täies ulatuses. 1973-1974. aastal kehtestasid aga Araabia naftat tootvad riigid naftaembargo USA ja teiste riikide suhtes, kes toetasid Iisraeli Yom Kippuri sõja ajal.
Võidakse kohaldada ka piiratud embargot, mis haarab kindlat kaupade ja/või teenuste gruppe. Külma sõja ajal piiras Ekspordikontrolli Koordineerimiskomitee (Coordinating Committee for Multilateral Export Controls, COCOM) arvutite ja kõrgtehnoloogiliste kaupade eksporti kommunistliku bloki maadesse. Tuumariigid on keelustanud vastavalt rahvusvahelisele kokkuleppele tuumakütuse ja tuumatehnoloogia väljaveo. Moodsat sõjatehnikat tootvad riigid on tõkestanud uusimate relvasüsteemide eksporti. Piiratakse ka relvade müümist sõjategevusest haaratud riikidele. Oma lähimatele partneritele ja mõttekaaslastele tehakse sellisel juhul enamasti siiski erandeid.
Ka rahvusvahelised organisatsioonid (näiteks ÜRO ja NATO) on nõudnud oma otsuste või resolutsioonidega liikmetelt embargo kehtestamist survevahendina riikide vastu, kelle tegevus kujutab ohtu rahvusvahelisele julgeolekule ja väärab üldisi inimõigusi. ÜRO põhikirja artikkel 41 määrab embargo kehtestamise printsiibid ja kehtestamise põhjused. Korea sõja ajal (1950–53) kehtis ÜRO embargo Põhja-Korea ja Hiina suhtes. ÜRO Julgeolekunõukogu pani oma resolutsiooniga 1970 täieliku embargo Rodeesiale ja resolutsiooniga 418 (1977) relvamüügi embargo Lõuna-Aafrika Vabariigile. 1990-2003 kehtis ÜRO embargo Iraagile, mis sisaldas klauslit, et Iraak võib naftatulude eest osta toitu ja medikamente. 1887. Aastal genereeris ÜRO Peaassamblee vabatahtliku rahvusvahelise embargo apartheidi viljeleva Lõuna-Aafrika Vabariigi vastu. Vastavat resolutsiooni toetas 130 riiki. 1992–95 kehtis ÜRO embargo Jugoslaavia suhtes, mis taaskehtestati 1999 Serbiale seoses Kosovo kriisiga. 1989 kehtestasid USA ja Euroopa Liidu riigid majandusembargo Hiina suhtes seoses Pekingi Tiananmeni väljaku veriste sündmustega. NSV Liit püüdis 1990. aastate alguses väärata majandussanktsioonidega Balti riikide iseseisvuse taastamise protsessi. Euroopa Liidu riigid, USA, Austraalia ja Norra on rakendanud pärast Krimmi okupeerimist 2014. aasta augustis Venemaa suhtes majandussanktsioone. Aasta hiljem ühinesid sanktsioone kehtestanud riikidega ka Albaania, Montenegro, Island, Šveits, Liechtenstein ja Jaapan.
Sávvas Angelídis
Sávvas Angelídis (kreeka keeles Σάββας Αγγελίδης; sündinud 26. jaanuaril 1974 Nikosias) on Küprose poliitik. Ta oli 1. märtsist 2018 kuni 29. juunini 2020 Küprose kaitseminister.
Ta on õppinud õigusteadust Birminghami Ülikoolis.
Ta oli 1. märtsist 2018 kuni 29. juunini 2020 Küprose kaitseminister Níkos Anastasiádise teises valitsuses.
Gistel
Gistel on hollandikeelne vald Belgias Flandria piirkonnas Lääne-Flandria provintsis Oostende haldusringkonnas.
1971 ühendati Gisteliga Moere ja Zevekote vald ning 1977 Snaaskerke. 1985 sai Gistel linnaõigused.
Gisteli elanike seas on kaks kuulsat jalgrattasportlast: Sylvére Maes, kes 1936 ja 1939 võitis Tour de France'i, ning 1996. aasta maailmameister Johan Museeuw.
Asulad
Gistel jaguneb järgmisteks osavaldadeks ja asulateks:
Sõpruslinn
Gisteli sõpruslinn oli Saksamaal asuv Aulendiebach, mis alates 1972 on Büdingeni linnaosa. Seal elas ligi tuhat inimest. Pärast Gisteli valla laienemist muutus nende elanike arv väga ebavõrdseks ja tänapäeval on Gisteli sõpruslinnaks kogu enam kui 20 tuhande elanikuga Büdingen.
Uudeküla-Tamsalu vald
Uudeküla-Tamsalu vald (saksa keeles Udenküll und Tamsal) oli vald Järvamaal Ambla kihelkonnas.
Vald eksisteeris aastatel 1866–1892 ja siis liideti see Koigi vallaga.
Valla alal asusid Uudeküla ja Tamsalu mõis.
Walther Hubatsch
Carl Walther Hubatsch (17. mai 1915 Königsberg, Ida-Preisimaa – 29. detsember 1984 Bonn) oli saksa ajaloolane.
Barüogenees
Barüogenees (inglise keeles baryogenesis) on varajases universumis toimunud hüpoteetiline füüsikaline protsess, mis põhjustas barüonasümmeetria, st aine (barüonid) ja antiaine (antibarüonid) tasakaalustamatuse (disbalansi) vaadeldavas universumis.
Arvatakse, et Sahharovi tingimuste täitmise (barüonarvu mittesäilimine, CP-rikkumine, termodünaamilise tasakaalu rikkumine) tulemusena tekkis barüogeneesis nn universumi barüonasümmeetria – aine (barüonid) ja antiaine (antibarüonid) asümmeetria (tänapäevases universumis esineb peaaegu eranditult vaid aine).
MTÜ Ratsaspordiklubi Hippus
Ratsaspordiklubi Hippus oli aastatel 2002–2012 ratsasporti edendanud mittetulundusühing, mis oli registreeritud Tallinnas.
MTÜ-d juhtis ajakirjanik ja poliitik Marko Mihkelson.
Ameerika Ühendriikide Toidu- ja Ravimiamet
Ameerika Ühendriikide Toidu- ja Ravimiamet (inglise keeles United States Food and Drug Administration; FDA või USFDA) on Ameerika Ühendriikide Tervishoiu- ja Teenindusministeeriumi all tegutsev föderaalagentuur, mis kaitseb ja edendab rahvatervist, reguleerides toidu ohutust, tubakat, retseptiravimeid, käsimüügiravimid, vaktsiine ja kosmeetikat.
FDA jõustab föderaalseadusi koos teiste ametitega, näiteks Narkootikumidevastase Võitluse Ametiga (DEA).
Asutus loodi 1906. aastal ja seda juhib toidu- ja ravimivolinik, kelleks on praegu Janet Woodcock.
Rumaucourt
pisi|Rumaucourti tänav
Rumaucourt on vald Põhja-Prantsusmaal Pas-de-Calais' departemangus.
Rumaucourt asub u. 19 km Arrasist kagus, maantee D19 ääres.
pisi|tühi|
IMP
IMP või Imp võib tähendada järgmist:
BMW 2. seeria kupee
'''BMW 2. seeria kupee on väikeautode klassi kuuluv BMW''' poolt toodetav mudeliseeria, mis on tootmises alates 2014. aastast kui BMW otsustas eraldada BMW 1. seeriast kupeed ja kabriolettmudelid ning nimetas need ümber BMW 2. seeriaks.
Esimene põlvkond (F22/F23, 2014–tänapäev)
Selles on neli istekohta, aga tagaiste sobib pigem lastele. 2. seeria kupee on 4,4 meetrit pikk ja 1,8 meetrit lai ning selle telgede vahe on 2,7 meetrit. Pakiruum mahutab 390 liitrit. Mootorivalikus on viis mootorit: kaks bensiinimootorit (184 ja 326 hj) ja kolm diiselmootorit (143,184 ja 218 hj). 2016. aastal lisandus valikusse ka võimsam versioon M240i, millel 340 hj (250 kW) ning M240i xDrive, mis oli nelikveoline.
BMW M2
BMW 2. seeria mudelist ehitati ka M-mudel nimega BMW M2, mille mudelitähiseks sai F87 ning mida esitleti 2016. aastal. M2 oli tagarattaveoga ning see varustati N55 tähistust kandva 272 kW (370 hj) ja 465 N⋅m arendava ühe turboga R6 bensiinimootoriga. Kägukastid olid kas 6-käigulised käsikäigukastid või 7-käigulised topeltsiduriga automaatkastid. Auto tippkiirus oli elektrooniliselt piiratud 250 km/h juures.
BMW M2 Competition
2018. aasta Pekingi autonäitusel esitletud M2 Competition oli M2 30 kW (41 hj) ja 85 N⋅m võimsam edasiarendus, mis oli varustatud topeltturboga. 0-100 km/h kiirendus käsikäigukastiga võtab aega 4,4 sekundit ja 7-käigulisel topeltsiduriga automaatkastiga 4,2 sekundit. Tippkiirus on elektrooniliselt piiratud 250 km/h, aga ostes juurde M Driver lisapaketi, on tippkiiruseks 280 km/h.
BMW 2. seeria Active Tourer
Samuti turustatakse ka 2. seeria Active Tourerit ja Gran Tourerit BMW 2. seeria nime all, aga tegu oli teisele platvormile ehitatud esiveolise mahtuniversaaliga.
Teine põlvkond (F44,  2019–tänapäev)
2019. aasta oktoobrikuus esitles BMW uut 2. seeria Gran Coupé mudelit, mis kasutas sama esiveolist BMW UKL platvormi, mis on ka 2. seeria Active Toureri (F45) ja Gran Toureri (F46) juures kasutusel.
Juri Stojanov
Juri Nikolajevitš Stojanov (vene keeles Юрий Николаевич Стоянов; sündinud 10. juulil 1957 Tarutõne rajoonis Odessa oblastis Ukraina NSV-s) on vene näitleja (teatri- ja filminäitleja), humorist, parodist ja muusik, Venemaa rahvakunstnik.
Ta on isa poolt bulgaarlane, ema poolt venelane. Ta lõpetas 1978. aastal Moskvas GITIS-e. Aastatel 1978–1995 töötas ta Peterburi Suures Akadeemilises Draamateatris. Üldrahvaliku tuntuse tõi talle televisioonis näidatud sketšisari "Gorodok", mille ta lõi koos Ilja Oleinikoviga (1947–2012; sari kestis 1993–2012).
Stojanov on mänginud enam kui 80 mängufilmis (1974–2022).
Nooruses tegeles Stojanov vehklemisega ja on saanud sellel alal NSV Liidu meistersportlaseks.
IPhone X
pisi|384x384px|iPhone X iPhone X on nutitelefon, mida toodab arvuti- ja tarkvarafirma Apple. iPhone X avalikustati koos iPhone 8-ga 12. septembril 2017 Steve Jobsi teatris.
iPhone X-il on Face ID, mis on Apple välja töötatud näotuvastussüsteem, juhtmevaba laadimine, OLED-ekraan ja kahekordsed kaamerad.
Heuvellandi vald
Heuvelland on hollandikeelne vald Belgias Flandria piirkonnas Lääne-Flandria provintsis Ieperi haldusringkonnas.
Heuvellandi (heuvel tähendab tõlkes mäge, land maad) kõrgeim mägi on Kemmelberg (156 m).
Asulad
Heuvelland jaguneb järgmisteks osavaldadeks ja asulateks:
Shirō Teshima
Shirō Teshima (jaapani keeles 手島 志郎 Teshima Shirō; 26. veebruar 1907 Hiroshima – 6. november 1982) oli Jaapani jalgpallur, ründaja.
Koondisekarjäär
Jaapani jalgpallikoondises mängis ta 1930. aastal 2 mängu ja lõi 2 väravat.
Puhja Vabadussõja mälestussammas
pisi|Puhja Vabadussõja mälestussammas (2011) Puhja Vabadussõja mälestussammas on Tartu maakonnas Elva vallas Puhja asulas asuv Vabadussõjas langenutele püstitatud mälestusmärk.
IQOS
IQOS (/ˈaɪkoʊs/ EYE-kohs) on ettevõtte Philip Morris Internationali välja töötatud tubakakuumutussüsteem. Süsteem koosneb kaasaskantavast IQOS taskulaadijast, IQOS-hoidjast ja HEETS-tubakapulgast. Toode avalikustati esimest korda 2014. aasta juunis Jaapanis Nagoyas ja Itaalias Milanos. Sarnaselt eelnevatele suitsuvabadele toodetele valiti Jaapan esmaturuks, kuna sealsed tarbijad on avatumad uuetele tehnoloogiatele.
Valgeristi raba
Raba eesvooluks on Vihterpalu jõgi.
Puhja Vabadussõja mälestussammas
Mälestussammas avati 5. juulil 1925.
IQOS
2020. aasta detsembri seisuga on IQOS saadaval 53 riigis ja saabus Eestisse müügile 2020 aasta lõpus. IQOS tubakakuumutussüsteem erineb traditsioonilistest sigarettidest, kuna põhineb tubaka kuumutamisel mitte põletamisel ja sellest tubakaaurude eraldumisel. Hoides palju madalamat temperatuuri, alla 350*C võrreldes sigareti kuni 800*C, jääb ära põlemine ja sellega ka kõige kahjulikumate ühendite teke. Uuringud on näidanud, et keskmiselt eraldub IQOSe kasutamisel 95% vähem kahjulike kemikaale võrreldes traditsiooniliste sigarettidega.
Psammophylax variabilis
Psammophylax variabilis on Lamprophiidae sugukonna maoliik.
Alamliigid
Animal Diversity Web klassifitseerib maoliigil Psammophylax variabilis ühe alamliigi :
IQOS
Erinevalt e-sigarettidest, kus sarnaselt leiab aset nikotiini manustamine aerosooli kaudu, ei kasuta IQOS vedeliku, vaid spetsiaalseid IQOSe jaoks loodud HEETS tubakapulki, mida kuumatatakse hoidjas spetsiaalse kuumutuslabaga. Aerosool koosneb peamiselt veest, glütseriinist ja nikotiinist. Peamisteks eelisteks on põlemise ja tuha mittetekkimine ja ebameedliva lõhna puudumine nii ruumis kui ka riietel.
Puhja Vabadussõja mälestussammas
Väljakaevatud ja korrastatud sammas taasavati 20. augustil 1988.
IQOS
IQOS brändi all müüakse kahte mudelit: esialgne IQOS 2.4 ja uuem IQOS 3 DUO, mida on võimalik kasutada kaks korda järjest ilma hoidjat laadimata.
Psammophylax variabilis
Lühikirjeldus
Nende peamiselt päevase eluviisiga täiskasvanud Psammophylax variabilis 'e madude täispikkus on 70–90 cm. Madude seljasoomused on hallid või oliivipruunid, kõhusoomused hallid.
Uue-Suislepa vald
Uue-Suislepa vald (saksa keeles Neu-Suislep) oli vald Viljandimaal Tarvastu kihelkonnas. Vallamaja asus tänapäeva Maltsa küla aladel.
IQOS
Philip Morris Internationali uuringu tulemustel on maailmas ligikaudu 14.6 miljonit aktiivset IQOS kasutajat, kellest 73%, ehk 10.6 miljonit, on täielikult lõpetanud traditsiooniliste sigarettide suitsetamise selle tulemusel.
Psammophylax variabilis
Lühikirjeldus
Nende sugulise paljunemise vormiks on vivipaaria ja selle kandjad on emased suguküpsed maod. Eduka paaritumise ja kandmise korral võivad nad sünnitada neli 15 cm pikkust maopoega.
IQOS
Rahva tervise kaitsmise eest vastutav USA Toidu- ja Ravimiamet (FDA) on tunnistanud elektriliselt kuumutatava tubakasüsteemi IQOS modifitseeritud riskiga tubakatooteks (MRTP).
Uue-Suislepa vald
Vald eksisteeris 1866 –1935.
Psammophylax variabilis
Levila
Neid võib kohata roomamas Botswanas, Burundis, Etioopias, Keenias, Malawis, Mosambiigis, Namiibias, Ugandas, Kongo Demokraatlikus Vabariigis, Rwandas, Tansaanias ja Sambias.
IQOS
Jeffrey Drope'i jt 2017. aastal koostatud ülevaade leidis, et on "vähe uuritud, milliseid aineid eraldub pärast seda, kui seade tubakapõhist pastat kuumutab". Samuti pole veel teada füüsilised mõjud kasutajatele." IQOS-i tekitatud heitkogused sisaldavad identseid kahjulikke koostisosi nagu tubakasuits, sealhulgas lenduvad orgaanilised ühendid võrreldaval tasemel sigaretisuitsu, polütsükliliste aromaatsete süsivesinike ja süsinikmonooksiidiga. Kõik need ained põhjustavad sigaretisuitsu põhjalike uuringute põhjal teadaolevalt olulist tervisekahjustust . Hollandi rahvatervise ja keskkonna instituudi andmetel on IQOS "tervisele kahjulik, kuid tõenäoliselt vähem kahjulik kui tubakasigarettide suitsetamine"
Psammophylax variabilis
Viited
Selles artiklis on kasutatud prantsuskeelset artiklit fr:Psammophylax variabilis seisuga 5.05.2015.
Lockheed X-17
Esimene aste tõstis enne lõpuni põlemist raketi 27 km kõrgusele. Rakett jätkas lendu 400 km kõrguseni, pööras siis otsa ringi ja süütas teise astme ning veidi enne atmosfääri sisenemist kolmanda astme. Maksimaalne kiirus teel Maa suunas oli Mach 14,5.
Ruutkraad
Ruutkraad (deg2) on SI-süsteemi mittekuuluv ruuminurga mõõtühik. Ruutkraadi kasutatakse sfääri osade mõõtmiseks. Üks ruutkraad on võrdne ehk  = 3,0462×10−4 steradiaaniga.
Sfääris on umbes 41 253 ruutkraadi.
Kapatkievičy
pisi|left|Alev aastal 1914 Kapatkievičy (transkribeerituna Kapatkevitšõ, poola keeles Kapatkiewiczy, varem ka  Kopatkiewicze ja Kopatkowicze) on alev Valgevenes Homieli oblastis Pietrykaŭ rajoonis, Kapatkievičy külanõukogu halduskeskus. Kapatkievičy asub Homieli linnast 179 ja Pietrykaŭst 35 kilomeetri kaugusel Pciči jõe kaldal, merepinnast 118 meetri kõrgusel.
Alevis on keskkool ja muusikakool. Seal on ka kino, klubi ja kaks raamatukogu. Alevis on toiduainetetööstus, seal töödeldakse ka puitu.
Ajalugu
Küla mainiti kirjalikes allikates esimest korda XVI sajandil. Toona kuulus see Minski vojevoodkonda ja Mazyri maakonda. Aastast 1560 on teada, et see kuulus Leedu suurvürstidele. Aastaks 1568 oli see läinud Ruckyte valdusse. Hiljem sai sellest Jeleńskitele kuuluv alev. Aastast 1693 on teada, et seal asus õigeusu kirik.
Seoses Poola jagamisega läks alev aastal 1763 Venemaa koosseisu, kus hakkas kuuluma Mozõri maakonda. Aastal 1863 konfiskeeriti sealsed valdused Jeleńskitelt ja alevi omanikuks sai kindral Tsõlov. Aastal 1886 tegutses seal lisaks kahele kirikule veel juutide palvemaja, alevis olid kool, veski ja kolm poodi. Aastaks 1897 oli sinna rajatud veel teinegi juudi palvemaja, poode oli kolmteist. Alevis tegutses apteek, seal asusid tuuleveski ja kõrts. Kapatkievičyl oli õigus pidada laata üks kord aastas.
2. detsembril 1918 vallutasid alevi Saksa väed. Aastal 1919 läks Kapatkievičy Valgevene NSV koosseisu. Aastal 1921 korraldati seal pogromm, milles hukkus 118 inimest. Nõukogude ajal kujunes alev kahe kolhoosi ja ühe sovhoosi keskasulaks. Teise maailmasõja ajal hakkasid alevi ümbruskonnas tegutsema partisanid, mistõttu Saksa karistussalklased põletasid alevi maha ja hukkasid 112 sealset elanikku. Sealne õigeusu kirik taastati aastal 1990, katoliku kirik aga aastal 1998, kuigi pühitseti see alles aastal 2003.
Käsmu majaka sadam
pisi|Käsmu Majaka sadam (2015) pisi|Sadam 2022. aastal Käsmu Majaka sadam on sadam Lääne-Viru maakonnas Haljala vallas Käsmus.
Sadamast Käsmus, Aaspere mõisa piirides on teateid 19. sajandist (saksa keeles Kasperwieck). Teiste allikate kohaselt ei ole Käsmus sadamat olnud (paadisild tõenäoliselt oli) ja Käsmu laevaomanike kaubalaevad seisid 19. sajandil ja 20. sajandi esimesel poolel reidil ankrus. Kuigi Käsmu oli kümnete laevade kodusadam, ei olnud seal korralikku sadamasilda. Raamatus "Mereriik Käsmu" on esitatud Veeteede Ameti tellitud kai jooniseid 1923. aastast, kuid sedagi ei hakatud ehitama.
Alates 2016. aastast plaanitakse Käsmu Majaka sadam laiendamist. Uue sadama ehitamise eest seisab MTÜ Käsmu Majaka Sadam.
1998. aasta asulareform
1998. aasta asulareform oli Eesti riigi ja Eesti Keele Instituudi kohanimenõukogu koostöös 1998 läbi viidud reform Eesti asulate nimede korrastamiseks. Asulareformi üks põhieesmärk oli Eesti NSV ajal 1977 läbi viidud reformi (1977. aasta asulareform) vigade parandamine. See oli 1997. aasta asulareformi jätk.
Reformi käigus lisandus 97 uut asulat, 9 asula nime muudeti ja 1 asula kaotati.
Mall of the Emirates
pisi|287x287px|Mall of the Emiratesi interjöör Mall of the Emirates (araabia keeles مول الإمارات) on Dubais asuv kaubanduskeskus. Selle arendaja ja omanik on Majid Al Futtaim Properties. Kaubanduskeskus avati 2005. aasta novembris. Keskus asub Sheikh Zayedi maantee neljandal ristmikul.
Mitmekorruselises kaubanduskeskuses on praegu enam kui 630 jaemüügipunkti, 7900 parkimiskohta, üle 100 restorani ja kohviku, 80 luksuskauplust ja 250 esinduskauplust. Selle üüritav brutopind on kokku 255 489 ruutmeetrit. Seal asub ka perede vabaaja veetmise keskusi, sealhulgas Ski Dubai (Lähis-Ida esimene suusakuurort ja lumepark), 500-kohaline Dubai kogukonna teatri- ja kunstikeskus ning Magic Planet, mis on üks suurimaid meelelahutuskeskusi siseruumides Dubais.
2005. aasta novembris nimetati see Londonis World Travel Awardsil maailma juhtivaks uueks ostukeskuseks. Forbes nimetas 2017. aastal Mall of the Emirates Dubais viie parima kaubanduskeskuse hulka.
Villa Gabler
Villa Gabler (ka Inkeri maja) on ehitismälestiseks tunnistatud hoone Viljandi vanalinnas vallikraavi kaldal aadressil Pikk tänav 4.
Hoone on ehitatud 1909. aastal, see on kahekorruseline traditsionalistlikus stiilis juugendlike detailidega kivihoone koos seda ümbritseva suure aiaga. Hoone on liigendatud väljaehituste ja viiludega, seinad on liigendatud eri suuruse ja kujuga akende ja aknarühmadega. Välisilmes domineerib pastelne faktuurkrohv. Nii tänava- kui õuefassaadi suuri kolmnurkviile ehivad väikesed ovaalsed ümaraknad. Hoone kahel küljel eenduvad klaasakendega verandad. Peasissepääsu toetab tugev varagooti stiilis kapiteeliga sammas, mis võib olla mõjutatud Viljandi ordulinnuse raiddekoorist. Hoone ajastuomane ruumilahendus on põhijoontes säilinud algsel kujul.
Uurijad on hoone autoriteks pakkunud nii Rudolf Moritz von Engelhardti kui Karl Burmani, kuid selgust selles suhtes pole.
pisi|Ingeri hostel pildistatuna üle vallikraavi
Ajalugu
Hoone lasi 1909. aastal tühjale krundile ehitada Viljandi kinnistusameti sekretär Oskar Christian Gabler.
Mondhaldeiit
Mondhaldeiit on vulkaaniline kivim. Mondhaldeiidiks nimetatakse monsoniidi purskekivimist analoogi, mille klaasjas põhimassis sisalduvad augiidii, küünekivi, bütauniidi ja leutsiidi fenokristalle.
Kivim on nimetuse saanud Baden-Württembergis asuva Kaiserstuhli mäe kõige kõrgema tipu Mondhalde järgi. Sellal, kui monsoniit on dioriidi erim, kuulub mondhaldeiit andesiidi erimite hulka.
1990. aasta Kreeka-Rooma maadluse maailmameistrivõistlused
Maailmameistrivõistlused Kreeka-Rooma maadluses 1990 peeti Itaalias Ostias.
Laiuse mõis
Laiuse mõis (saksa keeles Schloß Lais) oli riigimõis Tartumaal Laiuse kihelkonnas. Nüüdisajal jääb kunagine mõis Jõgeva valda Jõgeva maakonnas.
Varem kuulus Laiuse mõis Laiuse lossi alla, mida on esimest korda mainitud 1406. aastal. 1623. aastal läänistas Rootsi kuningas Gustav Adolf Laiuse lossi maad ooberst Henrik Flemingule. Mõisamaade reduktsiooniga tükeldati endise Laiuse lossi maad ning osa lossi alla kuulunud mõisaid riigistati, sealhulgas ka Laiuse mõis. Endine mõisa härrastemaja, madal ühekorruseline puuehitis, seisis otse Laiuse lossi varemete kõrval. Tänapäevaks on härrastemaja hävinud.
Ruila raba
Ruila raba on raba Harju maakonnas Saue vallas Ruila lähedal. Raba pindala on 1684 ha.
Laiuse mõis
19. sajandil kuulusid Laiuse mõisapiirkonda järgmised külad: Alavere, Vilina, Sootaga, Raaduvere, Kasevere, Lõpe, Palupere, Kantküla, Küüravälja, Iravere.
Ruila raba
Raba eesvooluks on Vasalemma jõgi.
Inglise restauratsioon
Inglise restauratsioon (ehk Stuartite restauratsioon) oli sündmus Inglismaa ajaloos, kui peale kodusõda 1660. aastal toodi Inglise, Šoti ja Iiri monarhiad kuningas Charles II võimu alla. Termin viitab nii sündmusele, mis andis monarhile tagasi võimu, kui ka sellele järgnevale perioodile.
Miasteczko Krajeńskie
Miasteczko Krajeńskie (saksa keeles Friedheim) on linn Poolas Suur-Poola vojevoodkonnas Piła maakonnas, Miasteczko Krajeńskie valla halduskeskus. Miasteczko Krajeńskie asub Piłast umbes 19 km idakagus.
Asulat on esmamainitud 1454. aastal. Miasteczko Krajeńskie sai linnaõigused 1475. aastal, kuid kaotas need 1. jaanuaril 1973. aastal.
1. jaanuaril 2023 sai Miasteczko Krajeńskie linnaõigused tagasi.
Gerard Aafjes
Gerard Aafjes (sündinud 27. jaanuaril 1985 Mijdrechtis) on endine hollandi jalgpallur, kaitsja.
Hooajal võitis 2011/2012 klubi PEC Zwolle koosseisus Hollandi esiliiga. Ta mängis klubikarjääri jooksul ka Hollandi klubides FC Volendam ja MVV Maastricht, Šotimaa klubis Falkirk ja Taani klubis Vejle.
Biograafiad (Ge)
Biograafiad (Ge) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Ge".
Vazlujivka
Vazlujivka (ukraina keeles Вазлуївка) on küla Ukrainas Vinnõtsja oblastis Tšernivtsi rajoonis. Elanike arv on 230. Pindala on 0,676 km².
Vitali Tšurkin
pisi|Vitali Tšurkin (2012) Vitali Tšurkin (vene keeles Виталий Иванович Чуркин; sündinud 21. veebruar 1952 Moskva – 20. veebruar 2017 New York ) oli Venemaa diplomaat.
Haridus ja töö
1969. aastal sai ta esimesel katsel sisse Moskva Riiklikku Rahvusvaheliste Suhete Instituuti, kus ta suunati mongoli keele osakonda. Lõpetas ülikooli 1974. aastal. Mongoli keelt enda sõnul pärast ülikooli praktiliselt ei kasutanud. Sellest ajast peale oli Tšurkin diplomaatilisel tööl. Algul töötas ta NSV Liidu Välisministeeriumis tõlgina, seejärel välisministeeriumi USA osakonna kolmanda, teise ja esimese sekretärina.
Aastatel 1987–1989 oli Tšurkin NLKP Keskkomitee rahvusvahelise osakonna referent, 1989–1990 NSV Liidu välisministri pressisekretär ja 1990–1992 välisministeeriumi infoosakonna ülem.
Varia
13-aastaselt mängis ta režissöör Mark Donskoi filmis „Ema süda” (1965), mis jutustas Lenini elust. .
Wakō
pisi|Wakō’de (倭冦) rünnak. 14. sajandi maal Wakō’deks (倭冦) kutsuti põhiliselt Ida-Hiina meres 14.–16. sajandil valitsenud piraate.
Etümoloogia
pisi| wa Nimetus wakō (倭冦) (wōkòu pinyinis, waegu korea keeles), tihti tõlgitud kui 'jaapani piraadid', esineb peamiselt Korea ja Hiina ajalooallikates. Nimetus koosneb kahest kanji’st. Esimene kanji (倭) tähistas keisririigiaegses Hiinas mittehiinlasi, täpsemalt ida poolt tulnud võõraid. Ühtlasi viidati kanji’ga väiksele kasvule, mistõttu on seda kanji’t tõlgitud ka kui kääbust (dwarf inglise keeles). Teine kanji (冦) tähistab piraati või bandiiti, kuid sel puudub negatiivne alatoon. Ida-Aasias olid piraadid inimesed, kes kauplesid väljaspool seadusi, tihti ilma igasuguse vägivallata. Jaapanlased ise eelistavad ajalooürikutes nimetust kaizoku (海 賊), mis polnud kaugeltki halvustav. Seda väljendit kohtab piraatidega tehtud äritehingute märgetes, mis näitab piraatide aktsepteeritust ühiskonnas.
Poliitiline detsentraliseeritus
Ritsuryō perioodist kuni Toyotomi Hideyoshi juhitud Jaapani ühendamiseni puudus Jaapanil merevägi või selle asemik, mis muutis mere seadusteväliseks tsooniks. Jaapani ajaloolase Murai Shōsuke märkmete järgi mainitakse Korea ja Jaapani vahel sõitvaid piraate kui marginaale, kes elavad perifeerias kahe võimu vahel, aga samas ajavad asju mõlemaga. 14.–16. sajandil määratleti riigipiire maismaaga, merele omistati puhvertsooni staatus. 13. sajandi lõpust hakkasid maismaal tegutsevad võimukandjad – šogunid, templid, imperiaalne kohus (imperial court inglise keeles) ja kohalik eliit – kehtestama tollimakse merekaupadele. Kasvav tollimaksude koormus suurendas ebaseaduslikku kaubandust. Ametlikke pabereid täites põhjendasid kaupmehed kauba puudumist tihti röövlite rünnaku või tormidega, olles ise ajastu reeglite kohaselt piraadid ehk inimesed, kes tegutsevad väljaspool seadust.
Teenused ühiskonnale
16. sajandi alguseks oli piraatide mõjuvõim merel nii suureks kasvanud, et nad moodustasid eraldiseisva osa ühiskonnast, pakkudes merel erinevaid teenuseid. Lisaks kauplemisele ja rüüstamisele tagati mereteedel ohutust, arendati sadamaid, võideldi sõdades.
Kaitse
Põhiline wakō’de osutatav teenus oli kaitse teiste (või ka omaenese) piraatide vastu. Algselt pakuti kaitset väljapressimise teel. 16. sajandi keskpaigas hakati "reisisaatjatele" andma tänutäheks kinke (shukōryō’sid). Kõige tavalisemad kingid olid "kaitse riis" (keigomai) ja "aitäh raha" (reisen). Muromachi perioodi ajaks oli wakō’de kaitse nii hea mainega, et isegi bakufu’d kasutasid nende teenuseid, et kaitsta oma laevu kaubavahetusel Hiinaga (勘合貿易, kangō bōeki jaapani keeles). Näiteks 1420ndatest kuni 1460ndateni sõltusid Tōji piirkonna ametnikud täielikult Kurushima Murakami wakō kaitsest. alt=1581. aastal Noshima Murakami Itsukushimale antud monmaku. Kanepist 52.6 X 42.3 cm|pisi| [[Noshima Murakami monmaku ]] 16. sajandi lõpuks oli osa wakō’de mõjuvõim merel saavutanud sellised mõõtmed, et nad hakkasid end kutsuma mere valitsejateks (sea lord inglise keeles). Tugevamad neist ei pidanud enam kaitse pakkumiseks eskortlaeva saatma, vaid võtsid kasutusele tollist vabastavad lipud (monmaku’d). Need ette tellitavad lipud andsid laeva liikmetele garantii, et neid grupeeringu mõjualas ei rünnata.
Palgasõdurid
14. sajandist alates kasutasid daimyo’d omavahelistes konfliktides palgatud wakō’de merelist tuge. Tihti tingisid wakō’d samal ajal mitme sõdiva daimyo’ga, et tehingust rohkem tulu saada.
Impressaario
Amet võeti kasutusele Itaalias 17. sajandil. Nimetus tuleb itaalia sõnast impresa ('ettevõte'), tähendadeski sisuliselt ettevõtjat. Esialgu oli impressaario ülesandeks jälgida, et ooperi lavaletoomise protsess teatris laabuks. Ülesannete hulka kuulus ka lauljate soovide rahuldamine ja nende teenindamine, samuti võimudelt teose esitamisloa hankimine ning riiklike maksude maksmise korraldamine. Hiljem jäeti Veneetsia aadlikele kuuluvates teatrimajades impressaario peamiseks ülesandeks kogu ooperihooaja korraldamine. Sel ajal oli ameti pidamine lihtne, kuna aadlikud ei hoidnud raha kokku. Neid eriti ei huvitanud, mil moel üks või teine teos lavale jõuab. Veneetsiast levis see amet teistesse Itaalia linnadesse ja ka mujale teatrilembelisse Euroopasse.
Peagi kujunes impressaariost ooperimaja tähtsaim isik. Ta pidas heliloojatega läbirääkimisi uute teoste asjus, organiseeris neile libretod, palkas ametisse lauljad, muusikud ja teised etendusega seotud isikud, hoolitses lavakujunduse valmimise ja proovide korraldamise eest, suhtles tsensoriga, pidas silmas teatri rahaliste vahendite kujunemist, tegeles reklaamiga, silus loomingulise kollektiivi sees puhkenud vastuolusid ja intriige jne. pisi|[[Bartolomeo Merelli]]
19. sajandi Itaalia teatrites oli impressaario sõnakas persoon, kes võttis endale ka riski koostada kogu hooaja repertuaar ning tegeles ühtlasi etenduste kunstilise taseme materiaalsete tingimuste tagamisega. Hoolitses teatrimaja tehnilise ja üldise majandusliku olukorra eest. Tema otsustada oli, missuguseid heliloojaid tööle palgata ning mis tingimustel nendega lepinguid sõlmida. Impressaario dikteerides sageli heliloojatele, mis lauljatele konkreetselt tuleb uue ooperi partiid kirjutada. Tema maksis teatrimaja omanikule üüri ja hoolitses loožide pikaajalise väljarentimise eest. Ehkki impressaario oli teatriomanike palgaline töötaja, kujunes üksikutes 18. sajandi väljapaistvamatest mänedžeridest ka varaliselt vastutav isik. Kui impressaario juhtus võtma liiga suuri riske ja ebaõnnestus repertuaari koostamisel, lõpetas mõni impressaario ja tema kureeritav trupp ka pankrotiga.
Valdavalt oli see amet meeste valduses. Nad jäid reeglina oma tegutsemises teatripublikule ja üldsusele tähelepandamatuks. Siiski on ooperiajaloos mõned värvikad impressaariod, nagu Domenico Barbaia (1778–1841), Alessandro Lanari (1790–1862) ja Bartolomeo Merelli (1794–1879). Need isikud on mõjusalt aidanud kaasa ooperikultuuri arengule. pisi|[[Oscar Hammerstein I]]
Itaaliast kandus see amet paljudesse Euroopa teatrilinnadesse (välja arvatud Prantsusmaa) ning leidis eriti viljakat pinda Austrias ja Saksamaal. Kui sealsed teatrijuhid ei suutnud esialgu tööga toime tulla, siis palgati impressaariod Saksamaa teatritesse valdavalt Itaaliast. Hiljem levis see amet Inglismaale ja USAsse, kus impressaario ülesanne oli tegeleda ka ringreiside ja muude teatri muusikutele ja lauljatele oluliste ürituste organiseerimisega.
Uue-Varbla vald
Uue-Varbla vald (saksa keeles Gemeinde Neu-Werpel) oli haldusüksus Läänemaal Varbla kihelkonnas aastatel 1866–1891.
Tallinna Tehnikaülikooli inseneriteaduskond
Tallinna Tehnikaülikooli inseneriteaduskond on Tallinna Tehnikaülikooli akadeemiline struktuuriüksus (teaduskond).
Teaduskond moodustati 1. jaanuaril 2017 seniste ehitusteaduskonna, mehaanikateaduskonna ja energeetikateaduskonna ümberkujundamise tulemusena.
Teaduskonna akadeemiline struktuur
Inseneriteaduskonda kuulub alates 1. jaanuarist 2017 viis instituuti ja kaks kolledžit :
Pantsir
96K6 Pantsir (vene keeles Панцирь) on Venemaal valmistatud iseliikuv õhutõrjekompleks. GRAU indeks 96K6, NATO koodnimetus SA-22 Greyhound.
Rooma Centocelle lennujaam
Rooma Centocelle lennujaam, ka Centocelle lennujaam, on lennujaam Itaalias Lazio maakonnas, 5 kilomeetrit Rooma keskusest kagus. Lennujaamale on antud I maailmasõja lennuäss Francesco Baracca nimi.
Centocelle on Itaalias esimesena asutatud lennujaam ja seal avati ka Itaalia esimene lennukool. 1909. aasta aprillis demonstreeris Wilbur Wright seal oma õhusõidukit Flyer.
Nüüdisajal on lennujaam kasutusel helikopterite stardi- ja maandumisplatsina. Osa selle sõjaväelennuvälja territooriumist on antud linna valdusse.
Ross
Ross võib olla:
Tagahoovis
"Tagahoovis" on Oskar Lutsu jutustus 1933. aastast.
Loo pani Luts kirja, elades veel Tartu Pärmivabriku taga Mäe tänaval.
1969. aastal andis jutustuse välja kirjastus Orto Torontos.
Hideo Shinojima
Hideo Shinojima (jaapani keeles 篠島 秀雄 Shinojima Hideo; 21. jaanuaril 1910 Nikkos – 11. veebruaril 1975) oli Jaapani jalgpallur, ründaja.
Koondisekarjäär
Jaapani jalgpallikoondises mängis ta 1930. aastal 2 mängu ja lõi 1 värava.
Aleksei Mordašov
pisi|Aleksei Mordašov (2018) Aleksei Aleksandrovitš Mordašov (Алексей Александрович Мордашов; sündinud 26. septembril 1965) on Venemaa suurärimees ja oligarh. Venemaa suurima teraseettevõtte "Severstal" suuromanik (omab 77 % aktsiatest) ja juhatuse esimees.
Elulugu
Sündis Tšerepovetsis Vologda oblastis. 1988. aastal lõpetas masinaehituse alal Palmiro Togliatti nimelise Leningradi Inseneri- ja Majandusinstituudi.
Pärast instituudi lõpetamist 1988. aastal töötas ta Tšerepovetsi metallurgiatehases vanemökonomistina, mehaanilise remonditöökoja nr 1 majanduse ja töökorralduse büroo juhatajana, planeerimisosakonna juhataja asetäitjana.
Venemaal erastamise algperioodil, 1992. aastal, sai Mordašovist Tšerepovetsi metallurgiatehase majandus- ja finantsdirektor, mis peagi muudeti Severstaliks. Tehase peadirektor Juri Lipuhhin andis talle volitused tehase aktsiatega tegelemiseks. Mordašov, koondades metallitoodete müügist saadud kasumi siduskauplejale Severstal-Invest, ostis töötajatelt aktsiaid. 24% kaupleja aktsiatest kuulus Lipuhhini juhitud tehasele, Mordašov emiteeris endale 76% Severstal-Investi aktsiatest. Mõne aja pärast osutus 16% tehase kapitalist tema isiklikuks omandiks ja veel 80% aktsiatest oli tema kontrolli all. 1997. aastal ostis Mordašov tagasi Severstal-Investile kuulunud tehase aktsiad ja tagandas endise direktori äritegevusest.
2000. aastal sai Mordašovist üks Venemaa-Saksa valitsustevahelise majandus- ja rahandusalase strateegilise koostöö töörühma liige.
2003. aastal sai Mordašovist "Rossija" panga kaasomanik, omandades Severstalile 8,8% osaluse pangas.
2007. aastal sai Mordašovist Saksa reisifirma TUI Group aktsionär.
2008. aastal asutas National Media Groupi.
2013. aastal omandasid Aleksei Mordašov ja Juri Kovaltšuk Tele2-s 50% osaluse.
Alates 2014. aastast oli Mordašov riikliku terasetootjate tööstusliidu Russian Steel Non-Commercial Partnership president.
2015. aastal lahkus Mordašov Severstali tegevjuhi kohalt ja asus direktorite nõukogu esimehe kohale.
Sanktsioonid
4. märtsil 2022 konfiskeeris Itaalia politsei tema 65-meetrise jahi “Lady M". Arreteeriti ka tema villa Rocky Ram, mille väärtus on 105 miljonit eurot, eraranna ja kolme basseiniga.
Liivimaa atlas
"Liivimaa atlas" (originaalpealirjaga "Atlas von Liefland") oli aastatel 1791–1810 eraldi lehtedena Riias ja Leipzigis Ludwig August Mellini eestvõttel avaldatud Liivimaad ja Eestimaad kujutav atlas.
Atlas on mõeldud täienduseks August Wilhelm Hupeli teosele "Topographische Nachrichten von Lief- und Ehstland". Atlas koosnes ühest üldkaardist ja 14 maakonnakaardist (asehalduskorra aegsetes piirides, sisaldades näiteks Paldiski maakonna), mille mõõtkava oli umbes 1:200 000. Atlas sisaldas umbes 7000 (või umbes 7100 ) Eesti alal kasutatud kohanime. Atlase vinjetid on joonistanud Johann Wilhelm Krause. Atlasest on hiljem tehtud uustrükke. pisi|Tallinna ümbruse kaart Mellini Liivimaa atlasest pisi|Ludwig August Mellin
Tõnu Keskküla
Tõnu Keskküla lõpetas 1957. aastal Paide Keskkooli. 1962. aastal lõpetas ta Tallinna Polütehnilise Instituudi ehitusteaduskonna ja 1968. aastal kaitses ta TPI-s tehnikateaduste kandidaadi väitekirja "Metallist silindriliste katusekattekoorikute töö uurimine", mille juhendaja oli professor Johannes Aare.
1969. aastast töötas ta Eesti Põllumajanduse Akadeemias, õpetades algul ehituskonstruktsioone, hiljem ka muid ehitusega seotud aineid. 1988. aastal sai tal kaante vahele doktoritöö teemal "Põllumajanduslike tootmishoonete töövõime ENSV-s", mille ta kaitses Moskvas. Hiljem oli Eesti Maaülikooli maaehituse professor.
Tema projekteerimistöödest on tuntumad Tartu Ülikooli Botaanikaaia palmimaja, mis tunnistati 1984. aasta parimaks ehitiseks Eestis, ja Võru-Kubija laululava. Ta oli hästi kursis reaalse elu probleemidega ja pakkus välja uusi lahendusi, millest kaks said patendid.
Vaemla vald
Vaemla vald (saksa keeles Waimel) oli vald Läänemaal Käina kihelkonnas. Vald eksisteeris 1866–1893 ja siis liideti vald Käina vallaga.
Valla alal asus Vaemla mõis.
Uusanimism
Uusanimism on animismi kaasajastatud mõiste, mis kirjeldab, kuidas olla lugupidav hingede suhtes ning püüda mõista maailmavaateid ja eluviise, mis erinevad meie igapäevaelust. Õpetada lugupidavat suhtumist teistesse olenditesse, olgu siis need inimlikud või mitteinimlikud. Läbi selle püütakse mõista maailmavaateid ja eluviise, mis erinevad meie igapäevaelust.
Uusanimism Jaapanis
Animism on siiani püsinud tugevalt Jaapani kultuuris, kus jaapanlaste jaoks hingede esindatus ja olemasolu on nende traditsioonides läbivaks jooneks. Jaapanis on justkui kaks maailma, üks on silmaga nähtav igapäevaelu, teine aga paralleelselt olemas olev hingede maailm. Modernse animismi mõiste on kujunenud Jaapanis 20. ja ka 21. sajandil. Peamiselt on pöördutud tagasi hingede poole kui jaapanlased elasid läbi suuri katastroofe, mis leidsid aset nende riigis. Näiteks 2011. aasta Tōhoku maavärin, millel järgnenud tsunami on olnud inimestele raputavaks kogemuseks sundides hülgama elukohti ning kõik sellega seonduva, et pääseda. Paljud pidid maha jätma oma kodud ning kõige kalli, kuna elukohaks ei sobinud enam midagi, mis need looduskatastroofid üle elas. Mahajäetud kohtadesse, kus enam inimelu ei leidu, hakati ette kujutama looduse ja hingede kohalolu. Elukõlbmatusse paika on tekkinud energia, mis pesitseb hingedest.
Lisaks 2011. aastal toimunud maavärinale ja tsunamile raputas jaapanlasi Fukushima tuumaõnnetus, mis on loetud üheks suuremaks maailmas. Uusanimism peegeldab modernse ühiskonna muutusi, vastandudes kaasaja maailmale.
Uusanimism Jaapani popkultuuris
Jaapani kiire moderniseerumise käigus on hingede kujutamine saanud uue tähenduse. Animism, mida on hakatud Jaapaniga seostama, on kogunud just tänu popkultuurile eriti palju populaarsust. Arvatakse, et animism on Jaapani traditsioonidest sündinud, kuid tegelikult on see vaid osa tohutust traditsioonide ajaloost Jaapanis. Sellegipoolest on „uusanimism“ saanud suure tähelepanu osaliseks ka jaapanlaste jaoks. Jaapani popkultuuris on hakatud kajastama suurimaid looduskatastroofe ning kujutama ette elu, mis võib olla tulnud sinna asemele, kus inimesed on lahkunud. Lisaks keskkondlikele probleemidele on oluliseks aspektiks ka suhe inimese ja hinge vahel. Näiteks Hayao Miyazaki 2001. aasta film "Vaimudest viidud" kirjeldab ühe lapse kokkupuudet vaimude maailmaga, sõbrunedes ka sealsete vaimudega. See sõprus aga ei jää püsima, mis Graham Harvey sõnul näitab, et hingedesse ei saa kinnistuda ega neid kinnisideeks muuta, vaid et hingedega suhtlemine on inimese arengu üks osa, millest kasvatakse välja.
Karmeloiit
Karmeloiidi nimetas 1893. aastal nii Andrew Cowper Lawson Ameerika Ühendriikide California osariigis asuva Carmelo lahe järgi. Lahe ümbruses paljandub kivim kuues kohas ja on ümbritsevatest kivimitest noorem.
Old Bushmillsi destilleerimiskoda
pisi|Old Bushmillsi destilleerimiskoda Old Bushmillsi destilleerimiskoda on Põhja-Iirimaal aastal 1608 asutatud maailma vanim viskidestilleerimiskoda.
Andrei Sõtševoi
pisi|Andrei Sõtševoi (2020) Andrei Ivanovitš Sõtševoi (vene keeles Андрей Иванович Сычевой; sündinud 16. mail 1969 Troitskaja staniitsas Krõmski rajoonis Krasnodari krais) on Venemaa sõjaväelane (kindralleitnant), Venemaa 8. kaardiväe armee ülemjuhataja.
Haridus
Ta lõpetas Suvorovi sõjakooli. 1990. aastal lõpetas V. I. Lenini nimelise Uljanovski kaardiväe kõrgema tankijuhtimiskooli, 2002. aastal Frunze-nimelise Sõjaväeakadeemia, 2016. aastal Venemaa Föderatsiooni Relvajõudude Kindralstaabi Sõjaväeakadeemia.
Karjäär
Novembrist 2009 kuni jaanuarini 2011 Kaug-Ida sõjaväeringkonna 70. eraldiseisva kaardiväe motoriseeritud laskurbrigaadi ülem. Augustist 2011 kuni jaanuarini 2012 Ida sõjaväeringkonna 59. eraldiseisva motoriseeritud laskurbrigaadi ülem.
Sanktsioonid
28. veebruaril 2022 kehtestas Euroopa Liit talle viisa- ja majandussanktsioonid.
Laiuse Vabadussõja mälestussammas
Laiuse Vabadussõja mälestussammas on Jõgeva maakonnas Jõgeva vallas Laiuse asulas asuv Vabadussõjas langenutele püstitatud mälestusmärk.
Mälestussammas avati 30. augustil 1925.
Sammas lõhuti juulis 1941. Saksa okupatsiooni ajal sammas taastati. Sammas hävitati 1954.
Samas kohas avati 22. veebruaril 1998 uus sammas, mis ei sarnanenud varasemaga.
Karusepäev
Karusepäeva on tähistatud Panga pangal Saaremaal Mustjala kihelkonnas.
Karusepäeval oli kombeks künda mõni vagu. See pidi tõrjuma rukkiussi.
Proxima Centauri
Proxima Centauri on punane kääbustäht, mis asub Kentauri tähtkujus, Maast ligikaudu 4,2 valgusaasta kaugusel. Proxima Centauri on Päikesele lähim täht (ladina keeles tähendab proxima lähimat või kõrval olevat), kuid see on liiga väikese heledusega, et seda palja silmaga vaadelda. Selle avastas 1915. aastal šoti-lõuna-aafrika astronoom Robert Innes. Proxima Centauri kaugus järgmisest kahest tähest, mis moodustavad Alpha Centauri kaksiktähesüsteemi, on 0,237 ± 0,011 valgusaastat, suhteliselt suurest kaugusest hoolimata on ka Proxima Centauri osa kolmiktähesüsteemist koos Alpha Centauri A ja B-ga.
Kuna Proxima Centauri asub meile nii lähedal ja tema kaugus on küllalt täpselt teada, saab ka läbimõõtu täpselt arvutada, selleks on saadud seitsmendik Päikese läbimõõdust. Selle mass on 8 korda väiksem kui Päikesel, kuid tihedus on 40 korda suurem. Kuigi Proxima Centauri on väga väikese heledusega, muutub selle heledus pidevalt magnetilise aktiivsuse tõttu. Tähe magnetvälja põhjustab selles toimuv konvektsioon, mille tulemusena tekivad loited ning mis omakorda tekitavad röntgenikiirgust, sarnaselt Päiksega. Proxima Centauri aeglane energia tootmine ja heeliumi ja vesiniku segunemine tuumas läbi konvektsiooni annavad alust arvata, et Proxima jääb peajada täheks veel neljaks triljoniks aastaks.
Vaatlemine
1915. aastal avastas Robert Innes tähe, mis asus Alpha Centauriga samal kaugusel ja liikus sama kiirusega. Tema soovitusel nimeti täht Proxima Centauriks. Kaks aastat hiljem mõõtis hollandlasest astronoom Joan Voûte tähe parallaksi ning kinnitas, et Proxima Centauri asub Päikesest sama kaugel nagu Alpha Centauri. Samuti leiti, et see on kõikidest tähtedest kõige tuhmim. Esimese täpse parallaksi määras ameeriklasest astronoom Harold Lee Alden 1928. aastal, see kinnitas varasemaid mõõtmisi parallaksiga 0,783 ± 0,005″. vasakul|pisi|Tähtede suuruste võrdlus, vasakult paremale: Päike, α Centauri A, α Centauri B ja Proxima Centauri 1951. aastal teatas ameerika astronoom Harlow Shapley, et Proxima Centauri on väga aktiivne. Võrreldes eelnevalt tehtud fotosid, leidis ta, et tähe heledus oli tõusnud 8%. Kuna täht asub meile nii ligidal, siis on võimalik täpselt jälgida selle pinna aktiivsust. Aastal 1980 valmistas Einsteini Observatoorium (röntgenteleskoop) detailse röntgenikiirguse kõvera tähel toimuva aktiivsuse kohta. Järgmised vaatlused tähe aktiivsuse kohta tehti satelliitidega EXOSAT ja ROSAT. Jaapani satelliidiga ASCA, vaadeldi 1995. aastal väiksemate loidete röntgenikiirgust. Proxima Centauri on sellest ajast olnud enamiku röntgenteleskoopidega observatooriumite uurimisobjektiks.
Proxima Centaurit on võimalik vaadelda ainult 27. laiuskraadist lõuna poolt. Punased kääbused nagu Proxima Centauri on liiga tuhmid, et neid palja silmaga näha. Isegi kui vaadelda seda Alpha Centauri A või B pinnalt, oleks selle näiv tähesuurus kõigest 5 magnituudi (Päikesel on selleks −26,47 magnituudi Maalt vaadatuna). Selle näiv tähesuurus (Maalt vaadatuna) on +11 ehk vaatlemiseks läheb vaja vähemalt 8-sentimeetrise avausega teleskoopi ja vaatlemiseks peavad valitsema ideaalsed olud.
Planeedid
2016. aasta augustis teatati, et Proxima Centauri ümber avastati tiirlemas Maa sarnane eksoplaneet, mille kohta kasutatakse nime Proxima Centauri b (ka Proxima b, Alpha Centauri Cb). Eriliseks teeb avastuse see, et meile lähima tähe ümber tiirlev – seega ka lähim eksoplaneet – asub ka nn elukõlbulikkuse tsoonis.
Planeet avastati Euroopa Lõunaobservatooriumi teleskoopidega radiaalkiiruste meetodit kasutades, mõõtmisteks kasutati spektrograafe HARPS ja UVES. Ematähe Proxima radiaalkiirus meie suhtes muutub planeedi tõttu perioodiliselt amplituudiga 1,4 meetrit sekundis.
Proxima Centauri b kaugus ematähest on 0,05 aü, üks tiir ümber tähe (ehk orbitaalperiood) kestab 11,2 Maa päeva. Planeedi massi hinnanguks on antud vähemalt 1,3 Maa massi. Kuigi planeet asub ematähe elukõlblikkuse tsoonis, ei ole kindel, kas sealt võiks potentsiaalselt ka elu leida, kuna ematähel on võrdlemisi intensiivne tähetuul ja tugevad täheloited.
Escautpont
Escautpont on vald Põhja-Prantsusmaal Nordi departemangus Anzini kantonis.
Nimi
Nimi Escautpont (ladina keeles Scaldis Pons) tähendab Escaut' (Schelde) silda. Koht on nime saanud selle järgi, et antiikajal asus teel Bavayst Tournaisse ainus sild üle Schelde jõe Escautpontis.
pisi|tühi|Escautponti kirikuplats
Projektijuhtimise audit
Projektjuhtimise audit (inglise keeles project management audit) on viis kontrollida projekti juhtimise meetodeid ja protsessi. Kui projekti audit/hindamine keskendub projekti tehnilistele protsessidele ja sellega seotud tegevustele, siis projekti juhtimise auditis võetakse luubi alla projekti juhtimise protsess ja meetodid. Taolise auditi eesmärgiks on selgeks teha projekti tegelik hetkeolukord ning selle vastavus planeeritud eelarve ja töömahuga.
Ajalugu
Auditeerimine tuleneb ladinakeelsest sõnast “audire”, mis tõlkes tähendab 'kuulama' või 'kuulma'. Auditeerimist on paljud teadlased defineerinud erinevalt. Wang defineerib auditeerimist kui enese kontrolli või taastõestamise protsessi ning enese raamatupidamisliku usaldusväärsuse ja juhtimisoskuse kontrollimist ja vajadusel korrigeerimist. Power kirjeldab auditeerimist kui süstemaatilist ja eraldiseisvat organisatsiooni failide, kontode, dokumentide ja vautšerite kontrolli, et olla kindel, mil määral peegeldavad finantsaruanded tõest või väära ülevaadet hetkeolukorrast. Auditeerimise ajalugu käib käsikäes raamatupidamise omaga. Auditeerimise esimesed märkmed pärinevad aastast 400 e.m.a Egiptuse ja Babüloni aladelt, kus peeti arvestust kaupade liikumise kohta ning anti ka suulisi auditi aruandeid. Tänapäevaks on kauba liikumise jälgimisest saanud kompleksne auditite süsteem ning kujunenud välja spetsiifilised auditeerimisviisid erinevate protsesside jaoks.
Projektijuhtimise auditi vajadus tekkis koos projektide ja projektipõhiste ettevõtete tekkimisega. Sellega koos tekkis vajadus kontrollida nii projektide ajaplaane kui ka efektiivsust ja toimimist ning välistada võimalikke pahatahtlikke taolise töövormi ärakasutamisi.